stanford-oval/wikipedia huggingface dataset:
John Anderson (näyttelijä)
Filmografia > Televisiosarjat

Koira haudattuna
Aikahyppy
Murhasta tuli totta
Perfect Strangers
Matlock
Star Trek - uusi sukupolvi
Knightwatch
Baby Boom
Hunter
Square One TV
Mathnet
Starman
Ihmemies MacGyver
Matt Houston
Jaettu maa
Riptide
Scarecrow and Mrs. King
Jessie
Dallas
M*A*S*H
The Fall Guy
Voyagers!
Silver Spoons
Bret Maverick
Hart & Hart
The Greatest American Hero
Checking In
The Jeffersons
ABC Weekend Specials
Tenspeed and Brown Shoe
The Misadventures of Sheriff Lobo
Project U.F.O.
The Incredible Hulk
Quincy M.E.
Lou Grant
Tales of the Unexpected
The Rockford Files
The Quest
Bronk
The Family Holvak
Pieni talo preerialla
Barnaby Jones
Emergency!
The Bob Newhart Show
Petrocelli
Cannon
Hec Ramsey
Kung Fu
The Sixth Sense
Bearcats!
McMillan & Wife
Cade's County
Hawaii Five-O
Here Come the Brides
Lancer
Mannix
Dundee and the Culhane
Cimarron Strip
The Iron Horse
Occasional Wife
The Road West
Tarzan
Felony Squad
The Rat Patrol
The Legend of Jesse James
The F.B.I.
The Wackiest Ship in the Army
The Big Valley
A Man Called Shenandoah
Kraft Suspense Theatre
Voyage to the Bottom of the Sea
The Adventures of Ozzie and Harriet
Lännen tie (Rawhide)
Disneyland
Takaa-ajettu
The Lieutenant
My Favorite Martian
The Outer Limits
Redigo
Tohtori Ben Casey
The Great Adventure
Kraft Mystery Theater
Route 66
The Dick Powell Show
The Alfred Hitchcock Hour
Stoney Burke
The Eleventh Hour
Dr. Kildare
Virginialainen
Sam Benedict
Thriller
Cain's Hundred
Alcoa Premiere
The Tall Man
Hitchcock esittää
Cheyenne
Frontier Circus
King of Diamonds
87th Precinct
The Life and Legend of Wyatt Earp
Adventures in Paradise
Bat Masterson
Harrigan and Son
Death Valley Days
Dante
Outlaws
Lahjomattomat
Laramie
The Westerner
The Man from Blackhawk
Johnny Ringo
The Twilight Zone
The Rebel
Wanted: Dead or Alive
Bronco
Lawman
Overland Trail
Bonanza
The Detectives Starring Robert Taylor
Law of the Plainsman
Lassie
Man Without a Gun
Black Saddle
Yancy Derringer
Richard Diamond, Private Detective
Perry Mason
Peter Gunn
Steve Canyon
Alcoa Theatre
The Rough Riders
The Rifleman
Mike Hammer
Have Gun - Will Travel
Tales of Wells Fargo
Sea Hunt
The Californians
Gunsmoke
Zane Grey Theater
The Court of Last Resort
Panic!
The Phil Silvers Show
Inside Detective
Hallmark Hall of Fame
The Walter Winchell File
Aiheesta muualla

John Anderson Internet Movie Databasessa. (englanniksi)
John Anderson Elonetissä.
John Anderson Allmovie-sivustolla[vanhentunut linkki]
John Andersonin kuvagalleria (Arkistoitu – Internet Archive)
Hopeanuoli (manga ja anime)

| Hopeanuoli |
| --- | --- |

銀牙～流れ星銀～   (Ginga ~Nagareboshi Gin~)
Genre: toiminta, draama, seikkailu, fantasia 
Manga: Ginga Nagareboshi Gin
Tekijä: Yoshihiro Takahashi
Julkaisija:  Shūeisha  Punainen jättiläinen
Sarjajulkaisulehti: Weekly Shōnen Jump
Ensimmäinen painatus: 1983 – 1987
Kirjojen lukumäärä: 18 
TV-anime: Ginga Nagareboshi Gin
Ohjaaja: Tomoharu Katsumata
Studio: Toei Animation
Lähetyskanavat:  TV Asahi
Alkuperäinen lähetyskierros: 7. huhtikuuta 1986 – 22. syyskuuta 1986
Jaksojen määrä: 21 
Hopeanuoli (jap. 銀牙～流れ星銀, Ginga: Nagareboshi Gin) on Yoshihiro Takahashin käsikirjoittama ja piirtämä manga ja sen pohjalta tehty animesarja. Manga ilmestyi vuosina 1983–1987 ja Toei Animationin tekemä anime vuonna 1986. Manga voitti vuonna 1987 vuoden parhaan shōnen-mangasarjan palkinnon.
Hopeanuolen alkuperäinen nimi ”Ginga: Nagareboshi Gin” (jap. 銀牙~流れ星銀~) tarkoittaa ”Hopeahammas: Tähdenlento Hopea”. Kyseessä on sanaleikki, sillä sanan ”ginga” voi kirjoittaa kahdella eri tavalla; kanjeilla 銀牙 merkitys on ”hopeahammas”, kun taas kanjeilla 銀河 merkitys on ”Linnunrata”.
Hopeanuolella on viisi jatko-osaa: Ginga Densetsu Weed kertoo Hopeanuolen pojasta Weedistä, ja Ginga Densetsu Weed: Orion kertoo Weedin pojasta, Orionista, ja Ginga: The Last Wars, joka kertoo Weedin varttuneista pojista sekä Akakabuton pennusta, Monsoonista, ja Ginga Densetsu Noah, joka kertoo eräästä jo kuolleeksi luullusta hahmosta, joka on tehnyt parannuksen. Tarina jatkuu edelleen ja uusin sarja on nimeltään Ginga Densetsu: Requiem, joka ilmeisesti on viimeinen Ginga-sarja. Hopeanuolesta on lisäksi useita lyhyttarinoita, jotka asettuvat sarjojen väliin sekä kaksi esiosaa. Ginga Densetsu Riki kertoo ajasta ennen Hopeanuolen syntymää, ja tarinassa seurataan Hopeanuolen isän, Rikin, pentuvaiheita. Ginga Densetsu Akame sijoittuu 1500-luvulle ja kertoo Iga- ja Kōga-ninjakoiraklaanien historiasta.
Suomessa Hopeanuoli on ollut erittäin suosittu, ja siitä on myös olemassa fanitekoinen musikaali, joka esitettiin vuoden 2011 Traconissa ja uudistettu versio siitä vuoden 2012 Animeconissa. Ginga-aiheisina oheistuotteina myydään esimerkiksi pehmoja, avaimenperiä, mukeja ja julisteita.
Tarina

Gin (Hopeanuoli) on taitavan karhukoiran, Rikin, pentu. Gin syntyi tiikeriraitaisena, minkä katsottiin sinetöineen hänen kohtalonsa karhukoirana: tiikeriraitaisia pidetään karhukoirista parhaina. Pentuna Gin näki, kuinka Akakabuto-karhu paiskasi hänen isänsä rotkoon. Menetettyään metsästyskoiransa Gohee Takeda alkoi kouluttaa nuorta Giniä, mutta joutui sairaalaan, jolloin Daisuke alkoi kouluttaa pentua. Daisuken ja Ginin välillä on vahva side: Gin on pelastanut Daisuken hengen ja kaksikko kaatoi ensimmäisen karhunsa Ginin ollessa puolivuotias. Daisuke käyttää aseenaan metsästysjousta.
Metsästysretkellä Daisuke ja Gin kohtaavat villikoiralauman, joka taistelee karhuja vastaan. Gin hylkää Daisuken, peläten tämän joutuvan karhun uhriksi metsästysmatkoilla, ja liittyy koiralaumaan. Tässä vaiheessa tarinaa tapahtuu huomattava muutos, kun koirat alkavat puhua ja ottavat ihmisten paikan tarinan päähenkilöinä.
Ginin liittyessä laumaan se tunnistaa lauman pomon: se on kuolleeksi luultu Riki. Riki on kuitenkin menettänyt muistinsa eikä tunnista Giniä. Gin asettuu osaksi 1. ryhmää ja saa ryhmänjohtajakseen Benin. Koirat aloittavat 3 kuukauden matkan, jonka tavoitteena on kerätä Japanin voimakkaimmat koirat yhteen ja haastaa Akakabuto. Laumaan liittyy useita eri koiria ja koiralaumoja esimerkiksi Kain Hornanhurtat (suomidubissa Tiikeriveljekset), Kasumidaken Moss, Igan ninjakoira Akame, Ryöväri-Bill, maailman vahvin koira Benizakura, tappelukoira Musashi, Mutsun 4 valtiasta, Hakurou Ruskeakarhuntappaja, Bemu, John, Oliver ja monia muita.
Kolmen kuukauden aikarajan umpeuduttua koirat kokoontuvat takaisin lähtöpaikkaansa, Ōun Futago-solaan (suom. Kaksoissola), ja aloittavat hyökkäykset Akakabutoa vastaan. Myös Akakabuto on koonnut itselleen armeijan. Taistelu on pitkä ja sen päättävät Riki ja Gin Zetsu Tenrō Battōga (Katkaiseva Siriuksen Miekanvedon Hammas) -iskulla. Myös Gohee Takeda osallistuu lopputaisteluun. Kun Akakabuton oletettiin kuolleen, mutta nousee pystyyn ja haavoittaa Gohenia. Riki hyökkää karhun kimppuun, mutta haavoittaa Rikiä kuolettavasti. Hopeanuoli käyttää samaa liikettä ja katkaisee karhun pään, jolloin Akakabuto on lyöty. Daisuke ja muut metsästäjät saapuvat paikalle. Gohee kertoo että kaksoissola kuuluu nyt koirille. Ennen lähtöä Daisuke toivoo että hän ja Hopeanuoli näkisivät uudestaan ja että he ovat aina ystäviä. Ennen kun Riki menehtyy vammoihinsa, hän tekee Hopeanuolesta uuden johtajan. Kaikki koirat ulvovat voiton kunniaksi. Anime-sarja päättyy tähän.
Mangassa tarina jatkuu, kun Akakabuton kukistumisen jälkeen Gaia-nimisen suden johtamat Mustien Susien Imperiumin sotajoukot alkavat tappaa Ōun laumassa mukana olleita koiria. Susien Monarkian sotajoukkojen johtaja, Reima-niminen susi, kidnapatuttaa Crossin ja sen pennut saadakseen ōulaiset tulemaan avukseen Gaiaa vastaan.
Manga

Ginga Nagareboshi Gin -manga ilmestyi alun perin vuosina 1983–1987. Mangaa tehtiin 18 osaa, ja siinä tarina jatkuu vielä Akakabuton kukistumisen jälkeen niin kutsutulla ”Susiosalla”, jossa Ōun lauma kohtaa kaksi keskenään sotivaa susilaumaa. Mangaa on käännetty lisäksi koreaksi, kiinaksi ja suomeksi. Näiden lisäksi sarjaa on käännetty myös Internetissä vapaaehtoisvoimin englanniksi ja suomeksi.
Manga > Japanilaiset julkaisut

Ensimmäinen julkaisu, 18 osaa, vuodet 1983–1987.
Toinen julkaisu, kymmenen osaa, vuodet 1993–1994.
Kolmas julkaisu, kymmenen osaa, vuodet 1997–1998.
Neljäs julkaisu, seitsemän osaa, vuodet 2000–2001. Tämän julkaisun osat ovat kukin lähes puhelinluettelon kokoisia, ja sisältävät mm. julisteita ja postikortteja. Susiosa on numeroitu erikseen (päätarina 1–5, susiosa 1–2).
Viides julkaisu, kuusi osaa, vuosi 2002. Tämä julkaisu ei sisältänyt koko tarinaa.
Kuudes julkaisu, kahdeksan osaa, vuosi 2004. Tästä julkaisusta otettiin uusintapainos vuonna 2008, mutta siinä oli vain kuusi kirjaa, koska susiosa oli jätetty pois.
Seitsemäs julkaisu, kahdeksan osaa, vuosi 2007. Tämän julkaisun osat 1–5 olivat tavallisen lehden kokoisia, kun taas osat 6–8 olivat niin sanottua puhelinluettelokokoa.
Manga > Manga Suomessa

Vuonna 2010 Punainen jättiläinen aloitti Hopeanuoli-mangan julkaisemisen suomeksi. Sarja jaettiin 18 kirjaan, jotka ilmestyivät noin kerran kuussa. Hopeanuoli-manga oli loppukesästä 2011 Suomen myydyin manga. Se palkittiin Suomessa vuonna 2011 DesuTalks-seminaarissa parhaana uutena mangasarjana.
| 0 | 1 | 2 |
| --- | --- | --- |
|  1. Karhukoira Gin syntyy! (toukokuu 2010) Karhukoira Gin syntyy!  Rikin viimeinen kamppailu!  Ensimmäinen koetus 2. Taistelijoiden aamunkoitto (kesäkuu 2010) Valkoinen kilpailija  Akakabuton valloittamaton linnoitus  Kumppanit  Taistelijoien aamunkoitto 3. Sielujen kutsu (heinäkuu 2010) Haavat ja ensimmäinen voitto  Akakabuton armeija  Sielujen kutsu  Kaksi pelotonta kohtaa! 4. Kain kolme hornanhurttaa (elokuu 2010) Uroiden matka  Kain kolme hornanhurttaa  Moss, Kasumidaken herra  Lyökää petturit 5. Shinobi-koira Akame (lokakuu 2010) Kohti Mutsugi-solan taistelua  Benin kohtalo  Lentävät paholaiset  Shinobi-koira Akame  |  6. Shinobinuman taistelu (marraskuu 2010) Virtaavan veden tekniikka  Shinobinuman taistelu  Johtajan ominaisuudet 7. Etsikää Musashi! (joulukuu 2010) Kurojakin loppu  Etsikää Musashi!  Ystäviä ei jätetä! 8. Paljastetut hampaat (tammikuu 2011) Paljastetut hampaat  Päätöksen hetki  Taru Umibouzusta 9. Sankarien matkaanlähtö (helmikuu 2011) Perääntymättä  Sankarien matkaanlähtö  Lupaus Rikille 10. Valiojoukko vastaan neljä valtiasta (huhtikuu 2011) Yllättävä taktiikka  Valiojoukko vastaan neljä valtiasta  Veriset kyyneleet 11. Kolmentoista iskuryhmä (huhtikuu 2011) Hetken koittaessa  Kolmentoista iskuryhmä  Benin loppu?  |  12. Veren värjäämä lampi (toukokuu 2011) Elämän ja kuoleman kamppailu  Veren värjäämä lampi  Tarujen hirviö 13. Isän oppi (kesäkuu 2011) Rynnäkkö vuorilinnaan  Isän oppi 14. Siriuksen johdatus (heinäkuu 2011) Uusi pahuus  Siriuksen johdatus 15. Matka kadotukseen (elokuu 2011) Matka halki kadotuksen  Uroista vahvin 16. Kahdeksan soturin taru (syyskuu 2011) Kahdeksan soturin taru  Imperiumin kutsu 17. Pimeyden kahdeksan soturia (lokakuu 2011) Pimeyden soturit  Pahuuden kenraali 18. Soturien paluu (marraskuu 2011) Heräävä voima  Imperiumin tuho  Soturien paluu  Jälleennäkeminen  |
Manga > Oheismangat Suomessa

Sangatsu Manga julkaisi Hopeanuoli-tietokirjan, Ginga Seiken Densetsu Meteor Ginin (jap. 銀牙聖犬伝説 Meteor Gin), suomeksi 1. syyskuuta 2011. Samoihin aikoihin ilmestyi erikoispainos mangan ensimmäisestä osasta: pokkari sisälsi värisivuja, bonuspiirroksen ja Takahashin tervehdyksen suomalaisille lukijoille. Joulukuussa 2012 julkaistiin sivutarinoita sisältänyt Ginga Nagareboshi Gin Shin Gaiden 1 suomeksi. Toinen osa ilmestyi maaliskuussa 2013.
Anime

Anime julkaistiin Suomessa alun perin vuonna 1989 neljän VHS:n kokonaisuutena, joiden kautta Hopeanuoli sai suuren suosion Suomessa. VHS:t julkaistiin myöhemmin uusintana vuosina 1994, 1996 ja 1998, mutta vuosien aikana sarjasta on otettu useita eri painoksia. Animesta oli leikattu paljon raakoja kohtia pois, jotta se olisi sopivampi lapsille. Joulukuussa 2003 julkaistiin leikkaamaton japaninkielinen versio Suomessa ja Ruotsissa viiden DVD:n pakettina. Hopeanuoli-anime on julkaistu alkuperäiskielensä japanin lisäksi suomeksi, koreaksi, ruotsiksi, norjaksi, tanskaksi ja unkariksi, sekä vapaaehtoisvoimin myös englanniksi.
Anime > Ääninäyttelijät

Alkuperäiset äänet
Suomenkieliset äänet
Sarjan suomenkielisestä jälkiäänityksestä vastasi Golden Voice Oy neljän kasetin VHS-julkaisuun. Sarjan suosion myötä katsojat valittivat dubbauksen laadusta.
Aiheesta muualla

Gingapedia – Takahashin tuotantoon keskittyvä Wikipedia-tyylinen tietosanakirja
Kaksoisssola.net – suomalainen infosivusto (arkistoitu versio)
Suomen Hopeanuoli-fanit ry – virallisesti rekisteröity faniyhdistys
Gingasite.net – suuri infosivusto (englanniksi)
Ginga Place – suomalainen ihailijasivusto (arkistoitu)
Animesarjan alkutunnus
Bertrand Cantat

Detroitin konsertti Jules Verne Circusissa Amiensissä, toukokuussa 2014.
Bertrand Cantat (s. 5. maaliskuuta 1964 Pau) on ranskalainen laulaja ja lauluntekijä. Hän on vuonna 1985 perustetun Noir Désir -yhtyeen perustajajäseniä.
Cantat hakkasi naisystävänsä näyttelijä Marie Trintignantia alkoholin vaikutuksen alaisena heinäkuussa 2003 hotellihuoneessaan Vilnassa . Trintignant vajosi 19 iskun jälkeen koomaan.
Cantat laittoi Trintignantin sänkyyn ja soitti hänen veljelleen joka oli lähistöllä. Trintignantin veli saapui paikalle, ja luuli että hänen siskonsa nukkui koska hän makasi sängyssä. Tämän vuoksi hän neuvoi Cantatia odottamaan aamuun. Aamulla, yhteensä 7 tuntia lyöntien jälkeen Trintignant löydettiin koomassa ja hän kuoli myöhemmin aivoödeemaan. Cantat tuomittiin seuraavana vuonna kahdeksaksi vuodeksi vankeuteen taposta. Sekä Cantat että Trintignantin omaiset valittivat tuomiosta, jota ei kuitenkaan muutettu. Cantat kärsi rangaistuksensa Ranskassa, vankilassa lähellä Muretia. Cantat pääsi ehdonalaiseen lokakuussa 2007 suoritettuaan puolet hänelle määrätystä rangaistuksesta.
Hänen talonsa poltettiin syyskuussa 2003, ja monien epäilyjen mukaan tapahtuma on yhteydessä Trintignantin tappoon.
Vuonna 2010 Bertrand Cantat'n vaimo Krisztina Rády teki itsemurhan pariskunnan kodissa.
Noir Désir -yhtye hajosi ja Cantat palasi esiintymislavoille vuonna 2013 uuden yhtyeensä kanssa.
Aiheesta muualla

bertrandcantat.net (Arkistoitu – Internet Archive)
Vuoristorata (Linnanmäki)

| Vuoristorata |
| --- | --- |

Kesto:  135 s
Pituus:  960 m
Nopeus:  ~60 km/h
Korkeus:  24 m
Sijainti:  Linnanmäki, Helsinki
Rakenne:  puu
Käytössä:  1951–
Junat:  4 kpl, 22 matkustajaa/juna (junia käytetään asiakasmäärien mukaan, yleensä käytössä on kolme junaa)
Kapasiteetti:  1500
Aiheesta muualla
RCDB:  Roller Coaster Database
Vuoristorata on perinteinen vuoristorata Linnanmäen huvipuistossa Helsingissä. Vuoristorata on valmistettu puusta, kuten kaikki muutkin tuon aikakauden vuoristoradat. Vuoristorata esiintyi myös Linnanmäen edellisessä logossa. Logon kaareva muoto esitti Vuoristoradan pudotusta ja mäkeä. Kesässä Vuoristorata kierretään noin 47 000 kertaa.
Historiaa

Vuoristoradan rakensi talvella 1950 Linnanmäen henkilökunta tanskalaisen Valdemar Lebeckin piirustusten pohjalta. Rakennustyötä johti tanskalainen tivolimies Svend Jarlström, joka tuohon aikaan omisti suurimman osan Linnanmäen laitteista. Lebeckin piirustusten pohjalta oli rakennettu myös lähes identtinen rata Bakkenin huvipuistoon Tanskan Dyrehavsbakkeniin. Radan nimi on Rutschebanen.[lähde? ] Vuoristorata avattiin 13. heinäkuuta 1951. Avajaisissa tarjottiin pilsneriä ja voileipiä. Vuoristorata oli valmistuessaan Pohjoismaiden suurin vuoristorata. [lähde? ]
Vuoristorata päätettiin rakentaa, että Linnanmäki vetäisi enemmän turisteja, jotka olivat tulleet katsomaan Helsingin olympialaisia. Linnanmäellä oli ennen Vuoristorataa vain muutama laite, joten se tarvitsi ison vuoristoradan vetääkseen turisteja.[lähde? ]
Alkujaan oletettiin, että rata kestäisi käytössä korkeintaan muutaman vuoden, mutta jatkuvalla kunnostuksella ja puuosien uudistamisella rata on toiminnassa tänäkin päivänä. Vuoristoradan kaikki puuosat on uusittu kaikkiaan viisi kertaa. Vanhimpia puuosia vaihdetaan uusiin jatkuvasti. Vuoristoradan junissa on alkuperäiset tammirungot 50-luvulta.
Kesäkuusta 2021 alkaen Linnanmäki on siirtynyt käyttämään sukupuolineutraaleja ammattinimikkeitä, jonka seurauksena aiempi nimike jarrumies on nykyään nimeltään jarrumestari.
Ominaisuudet

Vuoristoradalla jarrutuksesta matkan aikana huolehtii jarrumestari, joka seisoo junan takaosassa. Tällaisia jarrumestareiden ohjaamia ratoja on ennen vanhaan ollut monia, mutta esimerkiksi samanlaiseen vuoristorataan Tanskassa on myöhemmin asennettu automaattiset jarrut. 1940- ja 1950-luvuilla samoilla piirustuksilla valmistettiin kahdeksan rataa eri puolille Eurooppaa. Linnanmäen Vuoristorata on myös ns. sivukitkarata, eli radan käännöksissä ei ole lainkaan kallistuksia. Monissa nykyisissä radoissa on myös radan alla kulkevat apupyörät, jotka estävät junan hyppäämisen radalta. Vuoristoradassa ei näitä apupyöriä ole, joten periaatteessa Vuoristorata oli vanhentunutta tekniikkaa alusta asti.
Etuna jarrumestarin käytössä on puolestaan se, että radalle voidaan lähettää useampia junia yhtä aikaa, koska vaunut voidaan pysäyttää koska tahansa. Se lisää tuntuvasti radan kapasiteettia ja lyhentää jonoja. Vuoristoradalla on yhteensä 20 jarrumestaria. Linnanmäen entinen toimitusjohtaja Risto Räikkönen on myös yksi heistä. Hän suoritti jarrumestarin koulutuksen 50-vuotispäivänsä kunniaksi.
Heinäkuussa 2012 Linnanmäen jarrumestari numero 1 Toivo ”Topi” Lipponen jäi eläkkeelle 37 ajokesän jälkeen. Lipposen eläkkeelle jäämisen kunniaksi numero 1 jäädytettiin ja hänen paitansa sijoitettiin kunniatauluun vuoristoradan seinälle.
Vuoristoradan juna saattaa jäädä jumiin mäkeen. Kyse on tällöin jarrumestarin jarrutusvirheestä, jolloin junalla ei riitä vauhtia, että se pääsisi ylämäen huipulle. Linnanmäen Vuoristoradalla on vuosikymmenien saatossa kuollut kaksi henkilöä. Vuonna 1953 sai surmansa kuljettaja, joka istui ensimmäiseen vaunuun illan viimeisellä ajolla, eikä kiinnittänyt turvapuomia. Mies putosi ja jäi junan alle. Vuonna 1985 kuoli poika, joka istui niin ikään ensimmäisessä vaunussa. Poika avasi matkan aikana turvapuomin lukituksen, putosi junasta ja jäi sen alle.
Yhdysvaltalainen vuoristoratakerho American Coaster Enthusiasts (ACE) on julistanut Vuoristoradan ”klassikoksi”. Vaatimukset täyttää vain yksitoista rataa Euroopassa ja 33 rataa maailmassa. Radan täytyy olla puurakenteinen, vaunujen turvapuomi on yksiosainen ja yhteinen molemmille matkustajille sekä vain yhteen asentoon lukittuva, kuppi-istuimia tai istuimien välisiä jakajia liukumisen estämiseksi ei saa olla ja matkustajien pitää saada vapaasti valita paikkansa vaunuissa.
Aiheesta muualla

Kuvia tai muita tiedostoja aiheesta Vuoristorata (Linnanmäki) Wikimedia Commonsissa
Linnanmäen Vuoristoradan rakenteita.
Yhdysvaltalainen klassisten vuoristoratojen perinneyhdistys antoi Vuoristoradalle 70-vuotisjuhlalaatan vuonna 2021.
Boban Babunski

| Henkilötiedot |
| --- | --- | --- |
Koko nimi: Boban Babunski
Syntymäaika: 5. toukokuuta 1968 (ikä 56)
Syntymäpaikka: Skopje, Jugoslavia
Kansalaisuus:  Pohjois-Makedonia
Pelipaikka: Puolustaja
Pituus: 185 cm
Seurat
| Vuodet | Seura | O (M) |
| 1985-1992 1992-1994 1994-1996 1996-1998 1998-1999 1999-2000 2000 2000 2001 | Vardar Skopje CSKA Sofia Lleida Gamba Osaka AEK Atenas Logroñés Sint-Truidense Chemnitz Rabotnički | 141 (14) 40 (4) 63 (3) 38 (6) 8 (0) 34 (0) 1 (0) 8 (1) 3 (1) |
Maajoukkue
| 1991 1993–2000 | Jugoslavia Pohjois-Makedonia | 2 (0) 23 (1) |
 Seurajoukkueuran tilastot kattavat vain kansalliset sarjat.
Boban Babunski (s. 5. toukokuuta 1968 Skopje) on pohjoismakedonialainen entinen jalkapalloilija.
Jalkapallomaajoukkue

Babunski debytoi Jugoslavian maajoukkueessa 1991. Hän on pelannut 25 maaottelua ja tehnyt niissä yhden maalin maalia.
Hanna Himanka

Hanna Himanka (ent. Gullichsen, o.s. Heikkinen, s. 1979) on suomalainen kokki ja ruokakirjailija.
Himanka on naimisissa Joonas Laurilan kanssa ja heillä on kolme lasta. Himangan entinen puoliso on hänen vuonna 2003 tapaamansa ravintoloitsija Alexander Gullichsen. Pariskunnan ilmoitettiin muuttaneen erilleen keväällä 2014. Tuolloin pariskunnalla oli yhteinen kuusivuotias poika. Avokadopastareseptin luomisesta tunnetuksi tulleella pariskunnalla oli aikoinaan yhteinen televisio-ohjelma Meidän safkaa AVA-kanavalla.
Himangan oli alun perin tarkoitus olla kokoomuksen ehdokkaana kevään 2021 kuntavaaleissa Helsingissä, mutta hän ilmoitti 27. helmikuuta 2021 luopuvansa ehdokkuudesta. Hän perusteli ratkaisuaan kokoomuksen riveistä esitetyillä lausunnoilla, jotka hän koki puolueen arvojen vastaisiksi.
Vuonna 2022 Himanka otti käyttöön mummonsa sukunimen Himanka.
Teokset

Safkaa – Parempaa arkiruokaa (Alexander Gullichsenin kanssa, 2012, Otava)
Safkaa (Alexander Gullichsenin kanssa, 2013, Otava; uudistettu laitos)
Kokin kotiruokaa (2020, Otava)
Kylmä nakki (Elina Ylitervon kanssa, 2021, Otava)
Sun Sauna

| Sun Sauna Oy |
| --- | --- |
Yritysmuoto:  Osakeyhtiö
Perustettu:  1997
Perustaja:  Raimo Huusko
Toimitusjohtaja:  Harri Huusko
Kotipaikka:  Jyväskylä, Suomi
Toimiala:  Puusepänteollisuus
Liikevaihto:  3 milj. €
Henkilöstö:  20
Kotisivu:  www.sunsauna.fi
Infobox OKVirheellinen NIMI-arvo: 
Sun Sauna Oy on vuonna 1997 perustettu suomalainen saunojen sisustuksia valmistava perheyritys. Yrityksen perusti Raimo Huusko ja toimintaa jatkavat hänen poikansa Juha-Pekka ja Harri Huusko.
Sun Saunalla on tuotantotilat Jyväskylässä, jossa lauteet valmistetaan. Yhtiö on palkittu vuoden puusepänteollisuusyritys palkinnolla 2005.
Sun Sauna aloitti toimintansa valmistamalla saunoja yksityiskäyttöön. Nykyisin niitä valmistetaan myös uimahalleihin, taloyhtiöihin, hotelleihin ja kylpylöihin. 
Lauteiden lisäksi Sun Sauna toimittaa saunan lasiseiniä, saunan valaisimia, paneeleita ja kiukaita.
Sun Saunan laudemallistoja ovat suunnitelleet muun muassa Seppo Honkavaara ja Simo Heikkilä.
Aiheesta muualla

www.sunsauna.fi
Birgittastiftelsen

Birgittastiftelsen on ruotsalainen säätiö, joka on perustettu 7. lokakuuta 1920 huolehtimaan Vadstenan luostarin alueesta ja rakennuksista.
Säätiön ensimmäinen puheenjohtaja oli prinssi Eugen. Hän hoiti tehtävää kuolemaansa vuoteen 1947 saakka. Säätiön ensimmäisiä toimia oli vuosina 1926–1927 kaivaa esiin ja konservoida luostarin talousrakennuksia. Vuonna 1938 perustettiin retkeilymaja. Säätiöllä oli oma arkkitehti, Erik Fant, joka suunnitteli uudisrakennuksia, kuten vieraskodin ja kansanopiston. Rakennustöiden rahoittamiseksi kerättiin 2,2 miljoonaa kruunua, ja valtio antoi avustuksena 2,8 miljoonaa. Säätiön aktiivisena toimijana oli tuolloin professori Andreas Lindblom.
Nunnaluostarin entistäminen aloitettiin vuonna 1956, mutta vanhan kuninkaanlinnan jäänteiden löytymisen vuoksi suunnitelmat menivät uusiksi. Kansanopisto sai 1970 tilat uudemmista rakennuksista nunnaluostarin alueelta, ja vierastalo vihittiin 1964. Munkkiluostari kunnostettiin 1989 Vadstenan luostarihotelliksi. Vuonna 2003 vihittiin käyttöön luostarimuseo.
Billionaire (kappale)

| ”Billionaire” Travie McCoy featuring Bruno Mars |
| --- | --- | --- |

Singlen tiedot
 Albumilta: Lazarus
 Äänitetty : 2009
 Julkaistu: 9. maaliskuuta 2010
 Tuottaja(t): The Smeezingtons
 Tyylilaji: hip hop, reggae fusion, ska punk
 Kesto: 03.31
 Levy-yhtiö: Fueled By Ramen
Travie McCoyn muut singlet
| ”Differently” 2009 | ”Billionaire” 2010 | ”Need You” 2010 |
Bruno Marsin muut julkaisut
| ”Nothin’ on You” 2010 | ”Billionaire” 2010 | ”Just the Way You Are” 2010 |
"Billionaire" on yhdysvaltalaisen laulajan Travie McCoy ensimmäinen single, ja sillä esiintyy myös Bruno Mars. Se on McCoyn debyyttistudioalbumin Lazarus ensimmäinen single. Kappaleen tuotti The Smeezingtons, johon kuuluvat Mars, Philip Lawrence ja Ari Levine. Kappaleen sanoituksissa McCoy kuvittelee, mitä tapahtuisi jos hänestä tulisi miljardööri, viitaten kaikkeen hyvään mitä hän tekisi rahoillaan toisille yhdistettynä haluunsa olla Forbesin kannessa "hymyilemässä yhdessä Oprahin ja kuningattaren kanssa". Heinäkuuhun 2011 mennessä kappaletta on myyty 3 000 000 kappaletta, ja se on näin ollen Marsin kolmas kolme miljoonaa kappaletta myynyt single.